09/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 30 de abril de 2014 da Xefatura Territorial da Coruña, pola que se somete a información pública a solicitude de autorización administrativa e a aprobación do proxecto de execución e do estudio de impacto ambiental (IN661A 2012/1)

Resolución do 30 de abril de 2014, da Xefatura Territorial da Consellería de Economía e Industria da Coruña, polo que se somete a información pública a solicitude de autorización administrativa e a aprobación do proxecto de execución e do estudio de impacto ambiental referidos á repotenciación do parque eólico Cabo Vilano no concello de Camariñas na provincia da Coruña (Expte. IN661A-2012/1). En cumprimento do disposto na Lei 54/1997, do 27 de novembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos (modificado pola Lei 6/2010, do 24 de marzo); na Lei 8/2009, do 22 de decembro, pola que se regula o aproveitamento eólico en Galicia; no Decreto 138/2010, de 5 de agosto, polo que se establece o procedemento e as condicións técnico-administrativas para a obtención das autorizacións de proxectos de repotenciación de parques eólicos existentes na Comunidade Autónoma de Galicia e no Real Decreto 661/2007, do 25 de maio, que regula a actividade de producción de enerxía eléctrica en réxime especial, sométese a información pública a solicitude presentada por Gas Natural Renovables, S. L. para a instalación que se describe a continuación: Solicitante: Gas Natural Fenosa Renovables, S. L. Domicilio: Avda. de Arteixo 171 1.º esqda.15007 A Coruña Denominación do proxecto: repotenciación do parque eólico Cabo Vilano N° de expediente: IN661A 2012/1 Municipio afectado: Camariñas (A Coruña) N.º aeroxeradores a eliminar: 22 (20 aeroxeradores de 180 KW correspondentes ao exped.52.221, 1 aeroxerador de 100 KW e 1 aeroxerador de 300 KW ambos correspondentes ao exped.51.739). Potencia máxima a instalar: 6MW N.º aeroxeradores a instalar: 2 Potencia máxima a evacuar: 5,46MW Orzamento total: 6.087.280,01 € Localización (área de afección): A área afectada pola actuación prevista, está deﬁnida polos siguintes vértices: Características técnicas básicas das instalacións: 2 aeroxeradores de 3000 kW de potencia nominal unitaria con xerador asíncrono, montados sobre fuste tubular metálico cunha altura de 80 m e un diámetro de rotor de 90 m.2 centros de transformación de potencia unitaria 3.140 kVA e con relación de transformación de 1/20 kV, instalados no interior de torre de aeroxerador coa correspondente aparamenta de seccionamento, manobra e protección. Rede eléctrica soterrada a 20 kV de interconexión entre os centros de transformación dos aeroxeradores e o centro de interconexión, cunha lonxitude total de 2,55 km con condutor tipo RHZ1 OL 12/20kV 3x(1x95) mm 2 Al. Centro de interconexión, a aloxar no ediﬁcio existente do antiguo CT-1, onde se instalaran os aparellos de medida, protección e control, así como un transformador de servizos auxiliares de 4kVA e relación de transformación 20/0,23kV. O obxecto da información pública consiste na solicitude de autorización administrativa, a aprobación do proxecto de execución e do estudo de impacto ambiental da repotenciación do parque eólico Cabo Vilano (substitución de 22 aeroxeradores por 2 novos de 3 MW cada un). O que se fai público para coñecemento xeral e para que todas aquelas persoas ou entidades que se consideren afectadas poidan examinar o expediente e presentar as súas alegacións nesta xefatura territorial, sita na rúa rúa Vicente Ferrer, 2-2.º andar, 15071 A Coruña, no prazo de trinta días, que comezará a contar a partir do día seguinte ao da última publicación da presente resolución. Para idénticos efectos e no prazo de 30 días que comezará a contar a partir do día seguinte ao da última publicación desta resolución, o proxecto de execución e o estudo de impacto ambiental correspondente ás instalacións da repotenciación do parque eólico Cabo Vilano poderase examinar nesta Xefatura Territorial así como no concello de Camariñas. Ademais o estudo de impacto ambiental poderá ser consultado na Xefatura Territorial da Consellería de Medio Ambiente, Territorio e Infraestruturas na Coruña. Unha vez finalizado o prazo, o expediente, xunto coas alegacións recibidas, achegarase á Dirección Xeral de Enerxía e Minas da Consellería de Economía e Industria. A Coruña, 30 de abril de 2014. O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG n.º 140, do 24.07.2013) Diko Ghandi Legarda